După ce taximetriștii au protestat în Capitală și mai multe orașe, inclusiv la Ploiești, Guvernul schimbă regulile pentru Uber și Bolt. Astfel, mașini închiriate și în comodat vor fi eliminate, iar serviciile de transport alternativ vor putea fi efectuate doar în județul de înmatriculare
Serviciile de transport alternativ vor fi autorizate similar cu serviciile de taxi, iar șoferii de Uber și Bolt nu vor mai putea contractele de comodat și închiriere pentru a colabora cu flote, respectiv firme de transport alternativ.
Taxa de autorizare va crește la 1.000 lei, față de 300 de lei în prezent, iar șoferi de Uber și Bold nu vor putea face transport decât în județul în care dețin automobilul, conform unei ordonanțe de urgență redactate de Guvern și consultate de Profit.ro.
Mai mult, șoferii Bolt și Uber vor fi obligați să își înființeze o persoană juridică pentru a face transport alternativ, urmând să li se aplice un alt nivel de impozitare, iar în cazul șoferilor care lucrează part time, acesta va fi descurajator, după cum au declarat pentru Profit.ro surse din domeniu.